എം.ഐ. ഷാനവാസ്

പതിനഞ്ചും പതിനാറും ലോകസഭകളിൽ വയനാട് ലോകസഭാമണ്ഡലത്തെ പ്രതിനിധീകരിച്ച അംഗമായിരുന്നു എം.ഐ. ഷാനവാസ്‍. ഇന്ത്യൻ നാഷണൽ കോൺഗ്രസ് അംഗമായ ഇദ്ദേഹം കേരള പ്രദേശ് കോൺഗ്രസ് കമ്മിറ്റിയുടെ  ജനറൽ സെക്രട്ടറിയും വർക്കിങ് പ്രസിഡന്റുമായിരുന്നു.  2009-ലെ തെരഞ്ഞെടുപ്പിൽ കേരളത്തിൽ നിന്നും ഏറ്റവും അധികം ഭൂരിപക്ഷത്തോടെ വിജയിച്ചാണ് ലോകസഭയിലെത്തുന്നത്. 1,53,439 വോട്ടിന്റെ ഭൂരിപക്ഷമുണ്ടായിരുന്നു ഷാനവാസിന്‌. 1999-ലും 2004-ലും ലോകസഭയിലേക്ക് മത്സരിച്ച് പരാജയപ്പെട്ടിരുന്നു1972 ൽ കാലിക്കറ്റ് സർവകലാശാല യൂണിയൻ ചെയർമാൻ, 1978 ൽ യൂത്ത് കോൺഗ്രസ് വൈസ് പ്രസിഡന്റ്, 1983 ൽ കെപിസിസി ജോയിന്റ് സെക്രട്ടറി, 1985 ൽ കെപിസിസി വൈസ് പ്രസിഡന്റ് എന്നീ ചുമതലകൾ വഹിച്ച അദ്ദേഹത്തെ ഈ വർഷം കെപിസിസിയുടെ വർക്കിങ് പ്രസിഡന്റായി നിയോഗിച്ചിരുന്നു. 2009 ലെ ലോക്‌സഭാ തിരഞ്ഞെടുപ്പിൽ കേരളത്തിലെ ഏറ്റവും വലിയ ഭൂരിപക്ഷത്തിനാണ് ഷാനവാസ് വിജയിച്ചത്. അഞ്ചു തവണ പരാജയപ്പെട്ടതിനുശേഷമാണ് വയനാട് മണ്ഡലത്തിൽനിന്ന് അദ്ദേഹം ലോക്‌സഭയിലെത്തിയത്. മുൻപ് നിയമസഭയിലേക്കും മത്സരിച്ച് പരാജയപ്പെട്ടിട്ടുണ്ട്. വിദ്യാർത്ഥി യുവജന വിഭാഗത്തിലൂടെയാണ് കോൺഗ്രസ് സംഘടനാ രംഗത്ത് സജീവമായത്. 2018 നവംബർ 21-ന് പുലർച്ചെ ഒന്നരയോടെ തന്റെ 67-ആം വയസ്സിൽ കരൾ സംബന്ധമായ അസുഖത്തെത്തുടർന്ന് ചെന്നൈയിലെ ഡോ. റേല ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആശുപത്രിയിൽ വച്ച് അദ്ദേഹം അന്തരിച്ചു.  മരണസമയത്ത് അദ്ദേഹം എം.പി.യും വർക്കിങ് പ്രസിഡന്റുമായി തുടരുകയായിരുന്നു. നൂർജഹാൻ ബീഗമാണ് ഭാര്യ. ഒരു മകനും ഒരു മകളുമടക്കം രണ്ട് മക്കളുണ്ട്.

 അധികാരങ്ങൾ 
 1972-73 കാലത്ത് കാലിക്ക്റ്റ് യുനിവേഴ്സിറ്റി യൂനിയൻ ചെയർമാൻ
 1978 ൽ യൂത്ത് കോൺഗ്രസ് വൈസ് പ്രസിഡണ്ട്
 1983 ൽ കേരള പ്രദേശ് കോൺഗ്രസ് കമ്മിറ്റിയുടെ  ജോയ്ന്റ് സെക്രട്ടറി
 1985 ൽ കെ.പി.സി.സി. വൈസ് പ്രസിഡന്റ് "കണ്ണീരിനുനേര കണ്ണു തുറക്കും"- കന്നി അനുഭവം എന്ന ഫീച്ചറിൽ നിന്ന് -ഗൾഫ് മാധ്യമം വാഷികപ്പതിപ്പ് 2009,പേജ്:215

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ   വർഷം  മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും വോട്ടും   മുഖ്യ എതിരാളി  പാർട്ടിയും മുന്നണിയും വോട്ടും  രണ്ടാമത്തെ മുഖ്യ എതിരാളി  പാർട്ടിയും മുന്നണിയും വോട്ടും2014	 വയനാട് ലോകസഭാമണ്ഡലം  എം.ഐ. ഷാനവാസ്  കോൺഗ്രസ് (ഐ.), യു.ഡി.എഫ് 377035 സത്യൻ മൊകേരി സി.പി.ഐ., എൽ.ഡി.എഫ്. 356165 പി.ആർ. റസ്മിൽനാഥ്   ബി.ജെ.പി. എൻ.ഡി.എ. 807522009	 വയനാട് ലോകസഭാമണ്ഡലം  എം.ഐ. ഷാനവാസ്	 കോൺഗ്രസ് (ഐ.), യു.ഡി.എഫ് 410703 എം. റഹ്മത്തുള്ള സി.പി.ഐ., എൽ.ഡി.എഫ്. 257264  (1. കെ. മുരളീധരൻ) (2. സി. വാസുദേവൻ മാസ്റ്റർ)  (1. ഡി.ഐ.സി 99663) (2. ബി.ജെ.പി. എൻ.ഡി.എ. 31687 

 അവലംബം 

വർഗ്ഗം:1951-ൽ ജനിച്ചവർ
വർഗ്ഗം:സെപ്റ്റംബർ 22-ന് ജനിച്ചവർ

വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കോട്ടയം ജില്ലയിൽ ജനിച്ചവർ
വർഗ്ഗം:പതിനാറാം ലോക്‌സഭയിൽ കേരളത്തിൽ നിന്നുള്ള അംഗങ്ങൾ
വർഗ്ഗം:2018-ൽ മരിച്ചവർ